b'\n_START_ARTICLE_\nMOVIC\n_START_PARAGRAPH_\nMOVIC var en dansk virksomhed, der producerede b\xc3\xa5ndoptagere af meget h\xc3\xb8j kvalitet. Den blev grundlagt i 1953 af Mogens Vincentz. Fra 1958 var fabrikken et aktieselskab. F\xc3\xb8rst fremstillede man professionelle b\xc3\xa5ndoptagere af meget h\xc3\xb8j kvalitet, men begyndte snart ogs\xc3\xa5 at fremstille b\xc3\xa5ndoptagere til private. I 1961 blev Mogens Vincentz afskediget af bestyrelsen, da fabrikken ikke havde pr\xc3\xa6steret noget overskud endnu. Firmaet udviklede n b\xc3\xa5ndoptager for Philips, PRO 12, men da man ogs\xc3\xa5 ville s\xc3\xa6lge dette apparat under eget navn som A20, opfattede Philips fabrikken som en farlig konkurrent. Da MOVIC skyldte Philips en del penge, kunne firmaet likvidere MOVIC i efter\xc3\xa5ret 1967. Produktionen indstilledes dog f\xc3\xb8rst i 1968. Varelageret af en af de store modeller, A 700, blev overtaget af firmaet KINOVOX. Rettighederne til en af modellerne blev overtaget af TOCANO A/S, der producerede den frem til 1973.'